section_heading: Odlike
paragraph_text: Gornji dio slike pokazuje samo Preobraženje (na gori Tabor, prema tradiciji), s preobraženim Kristom koji lebdi ispred osvijetljenih oblaka, između proroka Mojsija s desne strane i Ilije, s lijeve strane s kojima razgovara. Ispod njih su klečeći Justus i Pastor, te ležeći apostoli Jakov, Petar i Ivan, tradicionalno smatrani za simbole vjere, nade i ljubavi, zbog čega su im halje odgovarajućih simboličnih boja plavo-žute, zelene i crvene.<ref>Rudolf Preimesberger, Paragons and Paragone: Van Eyck, Raphael, Michelangelo, Caravaggio, Bernini, Getty Publications, 2011. ISBN 9780892369645 mini|<center>Detalj s obuzetim dječakom i njegovim ocem. U donjem dijelu, Rafael opisuje apostole koji pokušavaju osloboditi obuzetog dječaka od demona. No, nisu u stanju izliječiti bolesno dijete do dolaska nedavno preobraženog Krista koji izvodi čudo. Dijete više nije izmučeno od napadaja nego stoji na nogama, a usta su mu otvorena, što predstavlja odlazak demonskog duha. Jako je znakovito da je Rafael na svojoj posljednjoj slici prikazao iscjeljenje dječaka jer njegovo ime, „Rafael”, na hebrejskom (רָפָאֵל) znači „Bog liječi”.